钦定古今图书集成/明伦汇编/官常典/第552卷 > 毛璩
## 钦定古今图书集成/明伦汇编/官常典/第552卷 > 毛璩

按《晋书毛宝传》：“宝子穆之。穆之子璩，字叔连。弱冠，右
将军桓豁以为参军，寻遭父忧。服阕，为谢安卫将军
参军，除尚书郎，安复请为参军，转安子琰征卤司马。
淮淝之役，苻坚迸走，璩与田次之共蹑坚至中阳，不
及而归。迁宁朔将军、淮南太守，寻补镇北将军、谯王
恬司马。海陵县界，地名青蒲，四面湖泽，皆是菰葑逃”
亡所聚，威令不能及。璩建议率千人讨之。时大旱，璩
因放火，菰葑尽燃，亡户窘迫，悉出诣璩自首，近有万
户，皆以补兵。朝廷嘉之。转西中郎司马、龙骧将军、谯
梁二郡内史。寻代郭铨为建威将军、益州刺史。安帝
初，进征卤将军。及桓元篡位，遣使加璩散骑常侍、左
将军。璩执留元，使不受命。元以桓希为梁州刺史，王
异据涪，郭法戍宕渠，师寂戍巴郡，周道子戍白帝以
防之。璩传檄远近，列元罪状，遣巴东太守柳约之、建
平太守罗述、征卤司马甄季之击破希等，仍率众次
于白帝。武陵王令曰：“益州刺史毛璩，忠诚悫亮，自桓
元萌祸，常思蹑其后。今若平殄凶逆，肃清荆、郢者，便
当即授上流之任。”初，璩弟宁州刺史璠丧官，璩兄球
孙祐之及参军费恬以数百人送丧葬江陵。会元败，
谋奔梁州。璩弟瑾子修之，时为元屯骑校尉，诱元使
入蜀。既而修之与祐之、费恬及汉嘉人冯迁共杀元。
约之等闻元死，进军到枝江，而桓振复攻没江陵，刘
毅等还寻阳，《约之》亦退。俄而季之、述之皆病，约之诣
振伪降，因欲袭振，事泄被害。约之司马时延祖、涪陵
太守文处茂等，抚其馀众，保涪陵。振遣桓放之为益
州，屯西陵，处茂距击破之。振死，安帝反正，诏曰：“夫贞
松标于岁寒，忠臣亮于国危。益州刺史璩，体识弘正，
诚契义旗，受命偏师，次于近畿，匡翼之勋，实感朕心。
可进征西将军，加散骑常侍、都督益梁秦”凉宁五州
军事、行宜都、宁蜀太守文处茂“宣赞蕃牧，蒙险夷难，
可辅国将军、西夷校尉、巴西梓潼二郡太守。”又诏西
夷校尉瑾为持节、监梁秦二州军事、征卤将军、梁秦
二州刺史、略阳武都太守；瑾弟蜀郡太守瑗为辅国
将军、宁州刺史。初，璩闻振陷江陵，率众赴难，使瑾、瑗
顺外江而下，使参军谯纵领巴西、梓潼二郡军，下涪
水，当与璩军会于巴郡。蜀人不乐东征，纵因人情思
归，于五城水口反，还袭涪，害瑾。瑾留府长史郑纯之
自成都驰使告璩，璩时在略城，去成都四百里，遣参

者，一时殄没。璩子弘之嗣。义熙中，时延祖为始康太
守，上疏讼璩兄弟。于是诏曰：“故益州刺史璩、西夷校
尉瑾、蜀郡太守瑗，勤王忠烈，事乖虑外，葬送日近，益
怀恻怆。可皆赠先所授官，给钱三十万，布三百疋。”论
璩讨桓元功，追封归乡公，千五百户。又以祐之斩元
功，封夷道县侯。自宝至璩三叶，拥旄开国者四人，将
帅之家，与《寻阳周氏》为辈，而人物不及也。